Queens of Quasimodo's? – Finesse Meisie
Het jy al opgelet hoe jy stap? Jou manier van stap, verklap baie van jou persoonlikheid. Stap jy mooi regop? Of lyk dit of jy iemand bekruip?
Mense wat soos die Hunchback van Notre Dame stap, is skaam en lyk onseker van hulleself – hulle loer rond om te kyk wie kyk.
As jy een van die Quasimodo's is, trek vandag jou skouers terug, kyk die wêreld direk in die oë en loop soos 'n queen! Jy is nie sommer nog 'n girl nie. Jy is die Koning se kind en jy moet stap met selfvertroue wat sê: "Watch out, world. Here I come!"
Maar jy moet darem onthou dat die Koning se kind 'n binnekant en hart het wat alles vertel. As jy soos 'n suurpruim met jou kop omhoog loop, dink die wêreld dalk dat jy van hoogmoed en selfvertroue aan­me­kaargesit is! Dan lyk dit asof jy dink jy is beter as die plebs en gewone sterflinge!
Verkeerd! Juis as Koningskind moet jy die vrugte van sy Gees in jou hart saamdra. Eers wanneer die lig van Jesus in jou hart aan die brand gesteek word, sal hierdie vrugte duidelik in jou lewe begin wys. Dan sal gewone mense ook hulle liggies by jou kom aansteek.